Kočnice željezničkih vozila

Obrada novog gradiva; 31.3.2020.

**Kočnice na vozilima** – 41

Naučiti i odgovoriti na pitanja za ponavljanje.

Kočnica je najvažniji sigurnosni element željezničkog vozila, jer omogućuje usporavanje i zaustavljanje po točno određenom režimu. Svako željezničko vozilo ima ručnu i zračnu

kočnicu, a može imati i druge vrste kočnica.

***Ručna kočnica***najstarija je kočnica. Prvotna joj je zadaća bila ručno kočenje vagona u vožnji, a danas služi samo za sprečavanje samopokretanja s mjesta vozila koje stoji izvan kompozicije vlaka. U većini se putničkih vagona, u lokomotivama i motornim vlakovima

ručna kočnica aktivira iznutra, a samo u nekim putničkim i svim teretnim vagonima aktivira se izvana, kada vagon stoji.

***Zračna kočnica***kao aktivni radni medij upotrebljava komprimirani zrak. Kočenje i otpuštanje kočnica događa se približno istodobno na svim vozilima kompozicije. Kočenjem se upravlja

iz lokomotive ili upravljačkog mjesta u motornom vlaku pomoću ***kočnika*.** Kompresor dobavlja stlačeni zrak nazivnog tlaka 10 bar u glavni spremnik. Iz njega zrak odlazi neposredno u napojni vod i posredno, preko kočnika, u glavni vod. Glavni i napojni vodovi

protežu se ispod donjeg okvira vozila i spojeni su tako da čine jedinstveni i nepropusni cjevovod uzduž cijelog vlaka. Glavni je vod pod nazivnim tlakom od 5 bar i služi samo za upravljanje i posluživanje kočnice. Napojni je vod nazivnog tlaka 10 bar i služi za napajanje pomoćnih uređaja stlačenim zrakom, npr. za otvaranje i zatvaranje vrata, posluživanje sanitarnog čvora, za iskrcaj rasutih i praškastih tereta itd.

Ponavljanje

1. Koja je uloga ručne kočnice u današnjim želj.vozilima?
2. Kako se ona aktivira?
3. Kako se aktivira zračna kočnica?